open-index/open-wikipedia-markdown huggingface dataset:
พีช (สายการบิน)

**การบินพีช** (Peach Aviation, ピーチ・アビエーション 株式会社, ดำเนินการภายใต้เครื่องหมายการค้า **พีช**) เป็นสายการบินราคาประหยัดที่มีฐานอยู่ที่ญี่ปุ่น สำนักงานตั้งอยู่ที่ชั้น 5 อาคารสำนักงานท่าอากาศยานนานาชาติคันไซ จังหวัดโอซะกะ

## ประวัติ

พีช ก่อตั้งขึ้นในเดือนกุมภาพันธ์ พ.ศ. 2554 ในชื่อ *A&F Aviation* เป็นการลงทุนร่วมระหว่างออล นิปปอน แอร์เวย์กับบริษัทร่วมทุน First Eastern Investment Group ของฮ่องกง บริษัทได้รับใบอนุญาตให้ประกอบกิจการการบินได้ในเดือนเมษายน พ.ศ. 2554 และได้เปลี่ยนชื่อเป็น การบินพีช (Peach Aviation) ในเดือนพฤษภาคม พ.ศ. 2554 โดยมีบริษัทออล นิปปอน แอร์เวย์เป็นผู้ถือหุ้นรายใหญ่ที่สุด

เครื่องบินของพีชได้รับการออกแบบจากนีล เดนารี และชุดของลูกเรือได้รับการออกแบบจากเจมส์ วิลกี้ สายการบินนี้มีฐานการบินอยู่ที่ท่าอากาศยานนานาชาติคันไซ

ปัจจุบัน สำนักงานใหญ่ตั้งอยู่ที่ชั้น 3 อาคารแอร์โรพลาซา ภายในพื้นที่สำนักงานของท่าอากาศยานนานาชาติคันไซ จังหวัดโอซะกะ และเมื่อวันที่ 1 สิงหาคม พ.ศ. 2554 ได้ประกาศแผนการย้ายสำนักงานไปที่อาคารเคนเซ็ทสึ ภายในพื้นที่ท่าอากาศยานเช่นเดิม

พีชให้บริการครั้งแรกในวันที่ 1 มีนาคม พ.ศ. 2555 ด้วยเที่ยวบินจากคันไซไปท่าอากาศยานชินชิโตะเซะที่เป็นท่าอากาศยานหลักของเมืองซัปโปะโระ เกาะฮกไกโด ทางตอนเหนือของญี่ปุ่น

พีช เป็นสายการบินราคาประหยัดที่ประสบความสำเร็จมากที่สุดแห่งหนึ่งของญี่ปุ่น โดยมีผู้โดยสารใช้บริการเฉลี่ยร้อยละ 80 ของความจุผู้โดยสาร ในขณะที่สายการบินอื่นอาทิ เจ็ตสตาร์ ญี่ปุ่น มีผู้โดยสารราวร้อยละ 70

ปัจจุบัน พีชเป็นสายการบินเดียวที่ให้บริการที่อาคารผู้โดยสารแห่งที่ 2 ท่าอากาศยานนานาชาติคันไซ และให้บริการ 24 ชั่วโมง นับว่าประสบความสำเร็จไม่น้อยเพราะผู้โดยสารจะได้รับความสะดวกสบายในการจอง การเช็คอิน และการขึ้นเครื่อง

ในวันที่ 22 มีนาคม 2561 ออล นิปปอน แอร์เวย์ ได้ประกาศการควบรวมกิจการกันระหว่างพีชกับวานิลลาแอร์ (Vanilla Air) ซึ่งเป็นสายการบินต้นทุนต่ำอีกบริษัทหนึ่งในเครือออล นิปปอน แอร์เวย์ โดยจะมีผลอย่างสมบูรณ์ภายในสิ้นปี พ.ศ. 2562 ทั้งนี้ยี่ห้อวานิลลาแอร์จะถูกยกเลิกไป เหลือเพียงพีชเท่านั้น ในที่สุดวานิลลาแอร์ได้ปิดตัวลงในวันที่ 26 ตุลาคม 2562 และรวมเข้ากับพีชเป็นผลสำเร็จ โดยตั้งแต่วันถัดมาเป็นต้นไปก็ได้เปลี่ยนเป็นพีชทั้งหมด

## เส้นทางบิน

### เอเชียตะวันออก
; 
* เซี่ยงไฮ้ – ท่าอากาศยานนานาชาติซ่างไห่ผู่ตง

; 
* ฮ่องกง – ท่าอากาศยานนานาชาติฮ่องกง

; 
* ฟูกูโอกะ – ท่าอากาศยานฟูกูโอกะ
* เกาะอิชิงะกิ – ท่าอากาศยานชินอิชิงะกิ
* คะโงะชิมะ – ท่าอากาศยานคะโงะชิมะ
* โอซะกะ – ท่าอากาศยานนานาชาติคันไซ **Hub**
* มะสึยะมะ – ท่าอากาศยานมะสึยะมะ
* นะงะซะกิ – ท่าอากาศยานนะงะซะกิ
* นะฮะ – ท่าอากาศยานนะฮะ **Hub**
* โตเกียว – ท่าอากาศยานนานาชาตินาริตะ **Hub**
* ซัปโปะโระ – ท่าอากาศยานชินชิโตะเซะ
* เซนได – ท่าอากาศยานเซนได

; 
* ปูซาน – ท่าอากาศยานนานาชาติกิมแฮ
* โซล – ท่าอากาศยานนานาชาติอินชอน

; 
* เกาสฺยง – ท่าอากาศยานนานาชาติเกาสฺยง
* ไทเป – ท่าอากาศยานนานาชาติไต้หวันเถาหยวน

### เอเชียตะวันออกเฉียงใต้
; 
* กรุงเทพ – ท่าอากาศยานนานาชาติสุวรรณภูมิ

## อ้างอิง

## แหล่งข้อมูลอื่น

* เว็บไซต์ทางการ

หมวดหมู่:ออล นิปปอน แอร์เวย์
หมวดหมู่:สายการบินสัญชาติญี่ปุ่น
หมวดหมู่:บริษัทของญี่ปุ่น
หมวดหมู่:สายการบินที่ก่อตั้งในปี พ.ศ. 2554
หมวดหมู่:บริษัทญี่ปุ่นที่ก่อตั้งในปี พ.ศ. 2554
เคอร์แรง!

***เคอร์แรง!*** () เป็นนิตยสารดนตรีในสหราชอาณาจักร ในด้านดนตรีร็อก จัดพิมพ์โดย เบาเออร์มีเดียกรุ๊ป *เคอร์แรง!* ตีพิมพ์เป็นครั้งแรกเมื่อวันที่ 6 มิถุนายน ค.ศ. 1981 เป็นส่วนที่แยกออกมาจากนิตยสาร *[[ซาวส์ (นิตยสาร)|ซาวส์]]* โดยตั้งชื่อตามคำสัทพจน์ ที่เกิดจากการสร้างเสียงเมื่อเล่นพาวเวอร์คอร์ดด้วยกีตาร์ไฟฟ้า *เคอร์แรง!* ในเริ่มแรกได้จัดพิมพ์เกี่ยวกับเรื่องนิวเวฟของบริติชเฮฟวีเมทัล และการก่อกำเนิดของการแสดงดนตรีฮาร์ดร็อก ในต้นคริสต์ทศวรรษ 2000 ได้กลายเป็นนิตยสารดนตรีในอังกฤษที่มียอดจำหน่ายสูงสุด

## อ้างอิง

## แหล่งข้อมูลอื่น
* 
* 

หมวดหมู่:นิตยสารดนตรี
เวย์แบ็กแมชชีน

**เวย์แบ็กแมชชีน** () เป็นคลังบันทึกข้อมูลดิจิทัลของเวิลด์ไวด์เว็บที่สร้างขึ้นโดยอินเทอร์เน็ตอาร์ไคฟ์ องค์กรที่ไม่แสวงหากำไรสัญชาติอเมริกันที่ตั้งอยู่ที่ซานฟรานซิสโก รัฐแคลิฟอร์เนีย หน้าต่าง ๆ ได้รับการบันทึกอย่างช้าตั้งแต่ ค.ศ. 1995 และเปิดให้เข้าใช้งานทั่วไปใน ค.ศ. 2001 ช่วยให้ผู้ใช้สามารถ "ย้อนเวลา" ไปดูเว็บไซต์ในอดีต ผู้ก่อตั้ง บรูว์สเตอร์ เคล และบรูซ กิลเลียต พัฒนาเวย์แบ็กแมชชีนเพื่อให้ "ทุกคนสามารถเข้าถึงความรู้ทั้งหมดได้" ด้วยการเก็บรักษาสำเนาเว็บเพจที่เลิกใช้งานแล้วไว้ในคลังข้อมูล

เวย์แบ็กแมชชีนได้บันทึกหน้าเว็บไว้ได้มากกว่า 38,200 ล้านหน้าภายในสิ้น ค.ศ. 2009 ณ เดือนพฤศจิกายน 2024 เวย์แบ็กแมชชีนได้เก็บหน้าเว็บไว้มากกว่า 916,000 ล้านหน้าและข้อมูลราว ๆ 100 เพตะไบต์

## ประวัติ
อินเทอร์เน็ตอาร์ไคฟ์เริ่มเก็บแคชเว็บเพจเร็วสุดตั้งแต่ ค.ศ. 1995 หนึ่งในหน้าแรกสุดถูกเก็บถาวรเมื่อวันที่ 8 พฤษภาคม ค.ศ. 1995

บรูว์สเตอร์ เคลและบรูซ กิลเลียต ผู้ก่อตั้งเวย์แบ็กแมชชีน เปิดตัวเว็บนี้ที่ซานฟรานซิสโก รัฐแคลิฟอร์เนียในเดือนตุลาคม ค.ศ. 2001 โดยหลักแล้วเพื่อแก้ไขปัญหาเนื้อหาบนเว็บที่หายไปเมื่อใดก็ตามที่มีการเปลี่ยนแปลงหรือเมื่อเว็บไซต์ถูกปิดลง บริการนี้ช่วยให้ผู้ใช้สามารถดูหน้าเว็บรุ่นที่จัดเก็บไว้ในเวลาต่าง ๆ ได้ ซึ่งที่อินเทอร์เน็ตอาร์ไคฟ์เรียกว่า "ดัชนีสามมิติ" เคลและกิลเลียตสร้างเครื่องกลไกที่หวังจะเก็บถาวรอินเทอร์เน็ตทั้งหมดไว้และเปิดให้ "เข้าถึงความรู้ทั้งหมดได้ทั่วถึง" ชื่อ "เวย์แบ็กแมชชีน" อ้างอิงถึงเครื่องมือเดินทางข้ามเวลาสมมติในการ์ตูนแอนิเมชัน *[[The Adventures of Rocky and Bullwinkle and Friends]]* จากคริสต์ทศวรรษ 1960 ในส่วนของการ์ตูนเรื่อง "ประวัติศาสตร์ที่ไม่น่าจะเป็นไปได้ของพีบอดี" มิสเตอร์พีบอดีและเชอร์แมนใช้ "เวย์แบ็กแมชชีน" เพื่อย้อนเวลากลับไปเพื่อเป็นพยานและมีส่วนร่วมในเหตุการณ์ทางประวัติศาสตร์ที่มีชื่อเสียง

ในช่วง ค.ศ. 1996 ถึง 2001 ข้อมูลถูกเก็บไว้ในเทปดิจิทัล โดยที่เคลอนุญาตให้นักวิจัยและนักวิทยาศาสตร์เข้าถึงฐานข้อมูล "ที่ยุ่งยาก" เป็นครั้งคราว เมื่อหน่วยเก็บถาวรมีอายุครบ 5 ปีใน ค.ศ. 2001 ได้มีการเปิดตัวและเปิดให้สาธารณชนเข้าชมในพิธีที่มหาวิทยาลัยแคลิฟอร์เนีย เบิร์กลีย์ ในช่วงที่เปิดตัวเวย์แบ็กแมชชีน มีหน้าที่เก็บถาวรแล้วมากกว่า 10,000 ล้านหน้า ข้อมูลจะถูกเก็บไว้ในคลัสเตอร์โหนด Linux ขนาดใหญ่ของอินเทอร์เน็ตอาร์ไคฟ์ โดยจะเข้าไปเยี่ยมชมและเก็บถาวรเว็บไซต์เวอร์ชันใหม่เป็นครั้งคราว นอกจากนี้ ยังสามารถจับภาพไซต์ได้ด้วยตนเองโดยป้อนยูอาร์แอลของเว็บไซต์ลงในกล่องค้นหา โดยต้องให้เว็บไซต์อนุญาตให้เวย์แบ็กแมชชีน "รวบรวม" และบันทึกข้อมูล

เมื่อวันที่ 30 ตุลาคม ค.ศ. 2020 เวย์แบ็กแมชชีนเริ่มตรวจสอบข้อเท็จจริงของเนื้อหา ณ เดือนมกราคม ค.ศ. 2022 โดเมนของ Ad server ถูกห้ามไม่ให้จับหน้าจอ

ในเดือนพฤษภาคม ค.ศ. 2021 เนื่องในโอกาสครบรอบ 25 ปีของอินเทอร์เน็ตอาร์ไคฟ์ ทางเวย์แบ็กแมชชีนได้เปิดตัว "เวย์ฟอร์เวิร์ดแบ็กแมชชีน" ที่ให้ผู้ใช้ "เดินทางสู่อินเทอร์เน็ตใน ค.ศ. 2046 ซึ่งเป็นปีที่ความรู้ถูกล้อมโจมตี"

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:ประวัติอินเทอร์เน็ต
หมวดหมู่:หน่วยเก็บถาวรออนไลน์
อับดี ฟาราห์ ชิรดูน

**อับดี ฟาราห์ ชิรดูน** (; ; พ.ศ. 2501 — ) เป็นนักธุรกิจ นักเศรษฐศาสตร์ และนักการเมืองชาวโซมาเลีย เขาดำรงตำแหน่งนากยรัฐมนตรีของประเทศโซมาเลีย ระหว่างเดือนตุลาคมปี 2555 ถึงเดือนธันวาคมปี 2556 ชิรดูนมีความน่าเชื่อถือกับการที่มีการควบคุมดูแลการพัฒนาอย่างมีนัยสำคัญในการให้บริการทางสังคมและงบประมาณของชาติ เช่นเดียวกับการปรับปรุงการรักษาความปลอดภัยท้องถิ่น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีโซมาเลีย
หมวดหมู่:นักการเมืองโซมาเลีย
หมวดหมู่:นักเศรษฐศาสตร์ชาวโซมาเลีย
หมวดหมู่:มุสลิมชาวโซมาเลีย
หมวดหมู่:ศิษย์เก่ามหาวิทยาลัยแห่งชาติโซมาเลีย
เดอะสเมิฟส์ 2

**เดอะสเมิฟส์ 2** () เป็นภาพยนตร์ 3 มิติแนวตลกครอบครัว และเป็นภาคต่อของภาพยนตร์เรื่อง *[[เดอะสเมิฟส์ (ภาพยนตร์)|เดอะสเมิฟส์]]* (2011) อิงจากหนังสือการ์ตูนชุดเรื่อง *[[เดอะสเมิฟส์]]* และรายการโทรทัศน์แอนิเมชันยุค 1980  อย่างหลวม ๆ ที่สร้างโดยนักวาดการ์ตูนชาวเบลเยียมชื่อ เปโย เป็นภาพยนตร์ลำดับที่สองของโครงการไตรภาคผลิตโดยโซนีพิกเจอส์แอนิเมชันและจัดจำหน่ายโดยโคลัมเบียพิกเจอส์ ภาพยนตร์กำกับโดย ราจา กอสเนลล์ เช่นเดียวกันภาคแรก และมีนักแสดงหลักคนเดิมจากภาคที่แล้วกลับมาแสดงด้วย มีนักแสดงคนใหม่คือคริสตินา ริชชี และเจ. บี. สมูฟ เป็นสมาชิกของกลุ่ม The Naughties และเบรนแดน กลีสัน แสดงเป็นพ่อเลี้ยงของแพตทริก วินสโลว์ ภาพยนตร์ออกฉายในวันที่ 31 กรกฎาคม ค.ศ. 2013 และเป็นที่ระลึกแด่โจนาธาน วินเทอส์ ที่พากย์เสียงปาปา สเมิร์ฟ และเสียชีวิตเมื่อวันที่ 11 เมษายน ค.ศ. 2013

ภาพยนตร์ได้รับการตอบรับที่ไม่ดี โดยนักวิจารณ์จากร็อตเท็นโทแมโทส์ ให้คะแนนน้อยกว่าภาพยนตร์ภาคก่อนหน้าที่ก็ได้รับคะแนนไม่ดีเช่นกัน  แม้ว่าจะทำรายได้ได้มากกว่างบประมาณถึงสามเท่า เดอะสเมิฟส์ 2 ทำรายได้ได้น้อยกว่าภาคแรกกว่า 200 ล้านดอลลาร์สหรัฐฯ ทำรายได้รวม 347 ล้านดอลลาร์สหรัฐ ซึ่งโซนีมองว่าน่าผิดหวัง บอกซ์ออฟฟิศโมโจ เรียกว่าเป็น "การตกลงอย่างคาดไม่ถึงสำหรับภาพยนตร์ครอบครัวภาคต่อ" และคาดว่ามาจากการตอบรับในภาคแรกที่ไม่ดีเช่นกัน และการแข่งขันกับภาพยนตร์ครอบครัวอีกเรื่องหนึ่งคือ *[[มิสเตอร์แสบร้ายเกินพิกัด 2]]*

ภาพยนตร์กำลังจะเริ่มเนื้อเรื่องใหม่ (reboot) และมีกำหนดออกฉายในวันที่ 5 สิงหาคม ค.ศ. 2016

## อ้างอิง

หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ภาษาอังกฤษ
หมวดหมู่:สเมิร์ฟ
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์แอนิเมชันโคลัมเบียพิกเจอส์
หมวดหมู่:ภาพยนตร์โดยโซนี่พิคเจอร์สแอนิเมชั่น
เดอะสเมิฟส์ (ภาพยนตร์)

**เดอะสเมิฟส์** () เป็นภาพยนตร์ 3 มิติแนวตลกอิงจากหนังสือการ์ตูนชุดเรื่อง *[[เดอะสเมิฟส์]]* และรายการโทรทัศน์แอนิเมชันยุค 1980 อย่างหลวม ๆ สร้างโดยนักวาดการ์ตูนชาวเบลเยียมชื่อ เปโย ภาพยนตร์กำกับโดยราจา กอสเนลล์ และนำแสดงโดยแฮงก์ อาซาเรีย, นีล แพตทริก แฮร์ริส, เจย์มา เมส์ และโซเฟีย เวอร์การา โดยมีโจนาธาน วินเทอส์ และเคที เพร์รี พากย์เสียงปาปา สเมิร์ฟ และสเมิร์ฟเฟตต์ เป็นภาพยนตร์เรื่องแรกที่ผสมผสานระหว่างคอมพิวเตอร์กราฟิกกับการแสดงโดยใช้คนจริงของโซนีพิกเจอส์แอนิเมชัน และภาพยนตร์ไตรภาคเรื่อง *[[เดอะสเมิฟส์ (ภาพยนตร์ชุด)|เดอะสเมิฟส์]]*
 
ภาพยนตร์บอกเล่าเรื่องราวของตระกูลสเมิร์ฟที่หลงทางไปในนิวยอร์ก และพยายามหาทางกลับบ้านก่อนที่การ์กาเมลจะจับพวกเขาได้ หลังจากต่อรองกันห้าปี จอร์แดน เคอร์เนอร์ ซื้อลิขสิทธิ์ในปี ค.ศ. 2002 และขณะนั้นพัฒนาโดยพาราเมาต์พิกเจอส์ และนิกเคโลเดียนมูฟวีส์ จนกระทั่งโคลัมเบียพิกเจอส์ และโซนีพิกเจอส์แอนิเมชันได้ครอบครองสิทธิ์ในการผลิตภาพยนตร์ในปี ค.ศ. 2008 การถ่ายทำเริ่มขึ้นในเดือนมีนาคม ค.ศ. 2010 ในนครนิวยอร์ก

หลังจากเปลี่ยนแปลงวันออกฉายถึงสามครั้ง โคลัมเบียพิกเจอส์ได้ออกฉายเดอะสเมิฟส์ในวันที่ 29 กรกฎาคม ค.ศ. 2011 นักวิเคราะห์จากบอกซ์ออฟฟิศคาดการณ์ว่าภาพยนตร์จะทำรายได้ได้เทียบเท่ากับ*[[คาวบอยส์แอนด์เอเลียนส์]]* แต่ที่สุดแล้ว เดอะสเมิฟส์ทำรายได้ได้ 35.6 ล้านดอลลาร์สหรัฐฯ รองจากคาวบอยส์แอนด์เอเลียนส์ ที่ทำได้ 36.4 ล้านดอลลาร์สหรัฐฯ แม้ว่าจะได้รับคำวิจารณ์ในแง่ลบ แต่เดอะสเมิฟส์ก็ประสบความสำเร็จในบอกซ์ออฟฟิศ และโพลสำรวจซีนีมาสกอร์แสดงให้เห็นคะแนนด้านบวกจากผู้โหวต เดอะสเมิฟส์ทำรายได้ถึง 500 ล้านดอลลาร์สหรัฐฯในสุดสัปดาห์ของวันที่ 23-25 กันยายน ค.ศ. 2011

ภาพยนตร์ภาคต่อ *[[เดอะสเมิฟส์ 2]]* ออกฉายในวันที่ 31 กรกฎาคม ค.ศ. 2013 และมีแผนเริ่มเนื้อเรื่องใหม่ (reboot) ออกฉายในปี ค.ศ. 2016

## อ้างอิง

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ภาษาอังกฤษ
หมวดหมู่:สเมิร์ฟ
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์แอนิเมชันโคลัมเบียพิกเจอส์
หมวดหมู่:ภาพยนตร์โดยโซนี่พิคเจอร์สแอนิเมชั่น
ลอง (เพลงพาราด็อกซ์)

**"ลอง"** เป็นซิงเกิลพิเศษประกอบโฆษณา "Exit" ของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 1 กันยายน พ.ศ. 2557

เพลง "ลอง" เป็นเพลงที่บอกให้ทุกคนมั่นใจและออกไปลองทำในสิ่งที่ชอบ อย่ามัวแต่ปล่อยให้เวลาผ่านไปแล้วมานั่งเสียดายทีหลัง ไม่ว่าจะปลายทางจะสำเร็จหรือล้มเหลวก็ไม่สำคัญ เพราะระหว่างทางที่ได้ลองทำ คือ ประสบการณ์ที่มีค่ากว่าสิ่งใด

## การตอบรับ
เพลง "ลอง" ติดอันดับสูงสุด 61 ของชาร์ต GMM Grammy Gmember Song Chart Top 100 ประจำวันที่ 8 กันยายน พ.ศ. 2557 จากการจัดอันดับของเว็บไซต์ Gmember.com
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของพาราด็อกซ์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยอิทธิพงศ์ กฤดากร ณ อยุธยา
หมวดหมู่:เพลงออลเทอร์นาทิฟร็อกไทย
หมวดหมู่:เพลงอินดี้ร็อกไทย
เกาะเลิมบาตา

**เลิมบาตา** () หรือเดิมรู้จักในอีกชื่อว่า **ลมเบล็น** () เป็นเกาะในหมู่เกาะซุนดาน้อย ของประเทศอินโดนีเซีย เกาะมีความยาวราว 80 กิโลเมตร และความกว้าง 30 กิโลเมตร มีความสูงสูงสุดที่ 1,533 เมตร เกาะตั้งอยู่ทางตะวันออกของเกาะโฟลเร็ซ แยกออกจากเกาะปันตาร์โดยช่องแคบอาโลร์ 

## การแบ่งเขตการปกครอง
เกาะเลิมบาตา มี 9 เขต โดยตารางด้านล่างแสดงข้อมูลประชากร ในปี ค.ศ. 2010

## อ้างอิง

## แหล่งข้อมูลอื่น
* http://www.findarticles.com/p/articles/mi_m1134/is_8_110/ai_79051531 

เลิมบาตา
ด็อกกีสไตล์

***ด็อกกีสไตล์*** () เป็นสตูดิโอลำดับแรกของสนูป ด็อกก์ หรือที่รู้จักกันดีในนาม สนูป ด็อกกี้ ด็อก จัดจำหน่ายโดยค่ายเพลง เดทโรว์เรเคิดส์ เมื่อวันที่ 23 พฤศจิกายน  2536 โดยอัลบั้มนี้เริ่มอัดในช่วงที่ ดร. เดร เริ่มออกสตูดิโอลำดับแรก The Choronic (2535) และต่อมา ดร. เดร ถือเป็นผู้ช่วยเหลือที่สำคัญสำหรับสนูป ด็อกก์ โดยอัลบั้มนี้สนูป ด็อกก์ยังชักชวน ดร. เดร ในการพัฒนาอัลบั้ม นักวิจารณ์กล่าวชื่นชมสนูปด็อกส์ว่าเป็นบทเพลงที่เยี่ยมและอีกทั้งยังมีเสียงของเขาซึ่งโดดเด่นมากนัก

ถึงมีคำวิจารณ์อย่างเสียหายในช่วงแรกที่ออกอัลบั้มมา *ด็อกกีสไตล์* ก็ได้รับการยอมรับจากนักวิจารณ์ส่วนมากว่าเป็น อัลบั้มที่สำคัญอย่างมากในยุค 90 และถือได้ว่าเป็นหนึ่งในอัลบั้มฮิปฮอปที่สำคัญอย่างมากตั้งแต่วางจำหน่าย เฉกเช่นอัลบั้ม The Choronic ของ ดร.เดร เสียงอันโดดเด่นของ สนูป ด็อกก์ ช่วยให้เหล่าฮิปฮอปเริ่มรู้จักแนวเพลง จี-ฟังก์ และเป็นแนวทางหลักแก่ผู้ฟัง ก่อให้เกิดการสนับสนุนแนวเพลง เวสต์โคสต์ฮิปฮอป และมีบทบาทมากในช่วงต้นยุค 90 ในช่วงปี 2551 *ด็อกกีสไตล์* ได้รับการรับรองในระดับ 4× ทองคำขาว จากสมาคมผู้ประกอบกิจการเพลงของสหรัฐ (RIAA) (ขายเกินกว่า 4 ล้านชุด) ทำให้สนูป ด็อกก์ เป็นอัลบั้มที่มียอดรายได้สูงที่สุดในปี 2551 

*ด็อกกีสไตล์* ยังติดอันดับ 1 ใน บิลบอร์ด 200 และขายไปได้กว่า 802,858 แผ่นในสัปดาห์แรก เป็นยอดรายได้ที่ถือได้ว่าเร็วสำหรับอัลบั้มฮิปฮอปที่เคยมีมาจนถึงอัลบั้ม The Marshalll Mather Lp ของเอ็มมิเน็ม ในปี 2543 อัลบั้ม *ด็อกกีสไตล์* ติดใน 100 อัลบั้มแร็ปที่ดีที่สุดของนิตยสาร The Source และติด 1 ในอัลบั้มที่สำคัญที่สุดแห่งยุค 90 ของนิตยสาร โรลลิงสโตน อัลบั้ม *ด็อกกีสไตล์* ยังติดอันดับที่ 17 ในบรรดาสุดยอดอัลบั้มฮิปฮอป/แร็ปตลอดกาลของเว็บไซต์ About.com

## กรอบความคิด
### ภูมิหลัง
สนูป ด็อกก์เริ่มมีความสนใจทางดนตรีเมื่อช่วงปี 2535, อีกทั้งสนูป ด็อกก์ยังได้มีส่วนร่วมกับ ดร.เดร ในผลงานอัลบั้มชุดแรก *The Chronic* อัลบั้มนั้นได้พิจารณาอย่างถี่ถ้วนว่า *ถือเป็นการเปลี่ยนแปลงแบบใหม่ของแนวเพลง  [[เวสต์โคสต์ฮิปฮอป]]* และพัฒนามาอย่างเป็นที่รู้จักกันดีในเวลาต่อมาคือแนวเพลง จี-ฟังก์.

## รายชื่อเพลง
เพลงทั้งหมดโปรดิวซ์โดย ดร. เดร

## ชาร์ต

### ชาร์ตประจำสัปดาห์

### ชาร์ตแคตตาล็อก

### ชาร์ตสิ้นปี

### ชาร์ตทศวรรษ

## การรับรอง

## ประวัติการเผยแพร่

## อ้างอิง

หมวดหมู่:อัลบั้มเพลงในปี พ.ศ. 2537
หมวดหมู่:อัลบั้มเพลงแนวฮิปฮอป
เรตชิสแอนด์คิงส์

"**เรตชิสแอนด์คิงส์**" () เป็นเพลงของวงดนตรีร็อกชาวอเมริกัน ลิงคินพาร์ก ออกเป็นซิงเกิลโปรโมตในวันที่ 8 กันยายน พ.ศ. 2553 เป็นเพลงลำดับที่ 10 จากสตูดิโออัลบั้มชุดที่ 4 ของวงในปี พ.ศ. 2553 *[[อะเทาซันด์ซันส์]]* เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และ ริก รูบิน

## รายละเอียด
เพลง "เรตชิสแอนด์คิงส์" มีเสียงพูดของ มาริโอ ซาวิโอ "Bodies upon the gears" โดยอยู่ในช่วงอินโทรและช่วงใกล้จบเพลง ซิงเกิลโปรโมตนี้ออกเผยแพร่เป็นครั้งแรกในเว็บไซต์อย่างเป็นทางการของลิงคินพาร์ก และในนอยส์ครีป จังหวะของเพลงนี้อยู่ที่ 90 ครั้งต่อนาที

เพลงนี้เป็นมักใช้เป็นเพลงเปิดในการแสดงของลิงคินพาร์ก ในหลาย ๆ คอนเสิร์ตของอะเทาซันด์ซันส์เวิลด์ทัวร์ ลิงคินพาร์กได้เล่นเพลงนี้หลังจากเพลง "เดอะเรควีเอ็ม" แต่บางคอนเสิร์ตเมื่อเพลง "เดอะเรควีเอ็ม" จบก็จะมีแต่เสียงพูดของ มาริโอ ซาวิโอ เพียงอย่างเดียว โดยจะไม่เล่นเพลง "เรตชิสแอนด์คิงส์" ต่อ แต่จะเล่นเพลงอื่นอย่างเช่นเพลง "เฟนต์"

## รีมิกซ์
เพลงนี้ได้นำไปรีมิกซ์โดยศิลปินหลายคน ได้แก่

## ประวัติการจำหน่าย

## อ้างอิง

## แหล่งข้อมูลอื่น
* 

หมวดหมู่:เพลงในปี พ.ศ. 2553
หมวดหมู่:เพลงของลิงคินพาร์ก
ฟิชแอนด์ชิปส์

**ฟิชแอนด์ชิปส์** () เป็นอาหารจานร้อนที่มีต้นกำเนิดในอังกฤษ ประกอบด้วยเนื้อปลาที่ชุบแป้ง โดยมักจะเป็นปลาค็อดแอตแลนติก (Atlantic cod) หรือปลาค็อดชนิดอื่น รวมทั้งมันฝรั่งทอด เป็นอาหารที่เตรียมไว้ขายและเครื่องเคียงที่กินร่วมกัน Fish & Chips จึงมีที่มาที่ต่างกัน ก่อนที่มันจะมารวมเป็นเมนูเดียวกันในช่วงศตวรรษที่ 19ทั้งสองเมนูไม่ได้ถูกคิดค้นโดยคนอังกฤษเลยแม้แต่น้อย แต่เป็นเหล่าผู้อพยพที่มาอาศัยในอังกฤษต่างหากเริ่มมีการนำปลาทอดมาขายเป็นร้านแผงลอยให้ชาวอังกฤษได้ซื้อกิน โดยเฉพาะเมื่ออังกฤษเข้าสู่ยุคปฏิวัติอุตสาหกรรม (1760 – 1850) มันยิ่งได้รับความนิยมในหมู่ชนชั้นแรงงาน เพราะมันกินง่าย และ ราคาถูก ร้านขายปลาทอดในลักษณะนี้ เคยถูกกล่าวถึงในนิยาย Oliver Twist (1839) ของ Charles Dickens ด้วย เป็นหลักฐานว่ามีอิทธิพลต่อวัฒนธรรมอาหารอังกฤษ 

## อ้างอิง

หมวดหมู่:อาหารสหราชอาณาจักร
หมวดหมู่:อาหารอเมริกัน
หมวดหมู่:อาหารไอริช
หมวดหมู่:อาหารแคนาดา
หมวดหมู่:อาหารออสเตรเลีย
หมวดหมู่:อาหารนิวซีแลนด์
หมวดหมู่:อาหารแอฟริกาใต้
หมวดหมู่:อาหารยิว
หมวดหมู่:อาหารข้างถนน
หมวดหมู่:อาหารจานด่วน
หมวดหมู่:อาหารทอดในน้ำมันท่วม
หมวดหมู่:อาหารประจำชาติ
หมวดหมู่:อาหารสองชนิดประกอบกัน
หมวดหมู่:อาหารจากเนื้อปลา
หมวดหมู่:อาหารจากมันฝรั่ง
หมวดหมู่:เฟรนช์ฟรายส์
อายูมิ นากามูระ

**อายูมิ นากามูระ** (; ; 29 สิงหาคม ค.ศ. 1990 – ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ให้แก่สังกัดเจที มาร์เวลลัส รวมถึงเป็นนักกีฬาวอลเลย์บอลหญิงทีมชาติญี่ปุ่น

นากามูระทำหน้าที่ร่วมกับวอลเลย์บอลหญิงทีมชาติญี่ปุ่นครั้งแรกในการแข่งขันมงเทรอวอลเลย์มาสเตอรส์ในเดือนพฤษภาคม ค.ศ. 2013

## สังกัดสโมสร
*  โรงเรียนมัธยมต้นซาบะ
*  โรงเรียนมัธยมปลายเซเอ
*  มหาวิทยาลัยวิทยาศาสตร์การกีฬานิปปง (ค.ศ. 2009-2013)
*  เจที มาร์เวลลัส (ค.ศ. 2013-)

## รางวัลที่ได้รับ

### บุคคล
* ค.ศ. 2012 วอลเลย์บอลชิงแชมป์มหาวิทยาลัยแห่งประเทศญี่ปุ่น - เสิร์ฟยอดเยี่ยม

### สโมสร
* ค.ศ. 2008 เทศกาลกีฬาแห่งชาติ (ระดับมัธยมปลาย) - 16px ชนะเลิศ ร่วมกับโรงเรียนมัธยมปลายเซเอ
* ค.ศ. 2011 วอลเลย์บอลในกีฬามหาวิทยาลัยโลก 2011 - อันดับ 4 ร่วมกับมหาวิทยาลัยวิทยาศาสตร์การกีฬานิปปง
* ค.ศ. 2012 วอลเลย์บอลชิงแชมป์มหาวิทยาลัยแห่งประเทศญี่ปุ่น - 16px รองชนะเลิศ ร่วมกับมหาวิทยาลัยวิทยาศาสตร์การกีฬานิปปง

## อ้างอิง

## แหล่งข้อมูลอื่น
* Vリーグ公式プロフィール
* JT公式プロフィール 
* 日本体育大学女子バレーボール部公式サイト
* 日本体育大学 公式プロフィール 

หมวดหมู่:นักวอลเลย์บอลหญิงชาวญี่ปุ่น
หมวดหมู่:นักวอลเลย์บอลหญิงทีมชาติญี่ปุ่นชุดกีฬามหาวิทยาลัยโลก
หมวดหมู่:ผู้เล่นสโมสรวอลเลย์บอลเจที มาร์เวลลัส
หมวดหมู่:บุคคลจากจังหวัดฟูกูโอกะ
เคที เพร์รี: พาร์ตออฟมี

***เคที เพร์รี: พาร์ตออฟมี*** () เป็นภาพยนตร์สารคดีอัตชีวประวัติ 3 มิติของเคที เพร์รี กำกับโดยแดน คัตฟอร์ธ และเจน ลิปซิดซ์ ออกฉายในสหรัฐอเมริกา แคนาดา สหราชอาณาจักร และไอร์แลนด์ในวันที่ 5 กรกฎาคม ค.ศ. 2012

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:เคที เพร์รี
หมวดหมู่:ภาพยนตร์ 3 มิติในปี พ.ศ. 2555
แกงกะหรี่ญี่ปุ่น

**แกงกะหรี่ญี่ปุ่น** () เป็นหนึ่งในอาหารที่นิยมในประเทศญี่ปุ่น โดยทั่วไปจะเสิร์ฟในสามรูปแบบหลักคือ ข้าวแกงกะหรี่ (แกงกะหรี่ที่ราดบนข้าว) อูดงแกงกะหรี่ (แกงกะหรี่ที่ราดบนเส้น) และขนมปังแกงกะหรี่ (แกงกะหรี่ที่มีไส้ในขนมปัง) ข้าวแกงกะหรี่โดยทั่วไปจะเรียกสั้น ๆ ว่าแกงกะหรี่ (カレー)

การทำแกงกะหรี่ญี่ปุ่นมีผักและเนื้อสัตว์ใช้แตกต่างกัน ผักพื้นฐานคือ หอมใหญ่ แคร์รอต และมันฝรั่ง สำหรับเนื้อสัตว์ได้แก่เนื้อวัว เนื้อหมู และเนื้อไก่ซึ่งเป็นนิยม คัตสึกาเรเป็นทงกัตสึที่ราดซอสแกงกะหรี่

แกงกะหรี่เข้าสู่ประเทศญี่ปุ่นในช่วงยุคเมจิ (ค.ศ. 1868–1912) ที่นำเข้ามาจากอังกฤษในช่วงที่อินเดียอยู่ภายใต้การปกครองของอังกฤษ แกงกะหรี่กลายเป็นที่นิยมและมีขายในซูเปอร์มาร์เก็ตและร้านอาหารในช่วงปลายคริสต์ทศวรรษ 1960 ได้มีปรับปรุงมากขึ้นตั้งแต่มีการเผยแพร่ในประเทศญี่ปุ่นและมีการบริโภคกันอย่างแพร่หลายจนได้รับการขนานนามว่าเป็นอาหารประจำชาติ

## เปิดตัวแกงกะหรี่ก้อนสำเร็จรูป
การเปิดตัวแกงกะหรี่ก้อนสำเร็จรูปที่แท้จริงในญี่ปุ่นเกิดขึ้นใน ค.ศ. 1950 แกงกะหรี่สำเร็จรูปเหล่านี้ทำให้ทุกคนสามารถทำแกงกะหรี่ที่บ้านได้ง่ายอย่างน่าเหลือเชื่อ แกงกะหรี่แบบสำเร็จรูปเหล่านี้เป็นที่นิยมจนมีรสชาติและระดับเครื่องเทศหลากหลาย มีส่วนผสมของผงกะหรี่ แป้ง น้ำมัน และเครื่องปรุงอื่น ๆ รวมกันแล้วกลายเป็นซอสข้นที่รสชาติเข้มข้นลงตัวเมื่อผสมรวมกับน้ำหรือน้ำซุป

## อ้างอิง


หมวดหมู่:โยโชกุ
จิตเตอร์บัก

thumb|นักเต้นท่าจิตเตอร์บักในปี ค.ศ. 1938
thumb|การเต้นท่าจิตเตอร์บัก พฤศจิกายน ค.ศ. 1939

**จิตเตอร์บัก** () เป็นการเต้นรูปแบบหนึ่งในสหรัฐอเมริกาในต้นศตวรรษที่ 20 และเป็นการผสมผสานระหว่างการเต้นสวิงแดนซ์หลายชนิด เช่น ลินดีฮอป ไจฟ์ และอีสต์โคสต์สวิง

## อ้างอิง

หมวดหมู่:สวิง (การเต้นรำ)
แทจ็อนซัมซุงไฟร์บลูแฟงส์

**แทจ็อนซัมซุงไฟร์บลูแฟงส์** (; )เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1995 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองแทจ็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ชุงมู ยิมเนเซียม ในแทจ็อน

## เกียรติประวัติ
### ในประเทศ
**[[วี-ลีก (ประเทศเกาหลีใต้)|วี-ลีก]]**
***แชมป์(8) :** 2005, 2007-08, 2008-09, 2009-10, 2010-11, 2011-12, 2012-13, 2013-14
***รองแชมป์ (3) :** 2005-06, 2006-07, 2014-15
**โคโวคัพ**
***แชมป์(1) :** 2009
***รองแชมป์ (2) :** 2006, 2008

### ทวีปเอเชีย
**[[วอลเลย์บอลชิงแชมป์สโมสรเอเชีย]]**
***แชมป์(2) :** 2000, 2001
***รองแชมป์ (1) :** 1999

## ผลการแข่งขันลีก

## ผู้เล่นที่มีชื่อเสียงในอดีต
* คิม เซ-จิน (1995-2006)
* ชิน จิน-ซิก (1995-2007)

## แหล่งข้อมูลอื่น
*  Official Website
*  Official Facebook

หมวดหมู่:สโมสรกีฬาที่ก่อตั้งในปี พ.ศ. 2538
หมวดหมู่:สโมสรวอลเลย์บอลในประเทศเกาหลีใต้
บีเอลซิบูโฟ

**บีเอลซิบูโฟ** หรือ **กบปีศาจ** หรือ **คางคกปีศาจ**  หรือ **กบจากนรก**
() เป็นสัตว์สะเทินน้ำสะเทินบกขนาดใหญ่จำพวกกบที่สูญพันธุ์ไปแล้วในยุคก่อนประวัติศาสตร์เมื่อกว่า 65-70 ล้านปีก่อน ในยุคครีเตเชียสตอนปลาย

โดยคำว่า *Beelzebufo* นั้น มาจากคำว่า "บีเอลซิบับ" ซึ่งเป็นปีศาจตนหนึ่งในความเชื่อทางคริสต์ศาสนา เป็นปีศาจแมลงวัน และ *bufo* เป็นภาษาละตินแปลว่า "คางคก" ส่วนชื่อชนิดนั้น *ampinga* หมายถึง "โล่" ในภาษามาลากาซี

บีเอลซีบูโฟ ถูกค้นพบครั้งแรกเป็นฟอสซิลในมาดากัสการ์เมื่อปี ค.ศ. 1993 จากคณะนักวิทยาศาสตร์ชาวอังกฤษและอเมริกัน ก่อนที่จะใช้เวลาศึกษานานกว่า 14 ปี จึงได้มีการอนุกรมวิธานอย่างเป็นทางการ โดยบีเอลซีบูโฟนั้นมีความยาวได้ถึง 40 เซนติเมตร (16 นิ้ว) และน้ำหนัก 4 กิโลกรัม (9 ปอนด์) ขนาดพอ ๆ กับลูกโบว์ลิ่ง นับเป็นสัตว์จำพวกกบที่มีขนาดใหญ่ที่สุดในโลกเท่าที่เคยมีการค้นพบมา โดยพบที่มีขนาดใหญ่ที่สุดในโลกในยุคปัจจุบัน คือ กบโกไลแอท ในทวีปแอฟริกา ยังมีความยาวเต็มที่เพียง 32 เซนติเมตร (13 นิ้ว) เท่านั้น
thumb|left|200px|ภาพสามมิติของโครงกระดูกขนาดเต็มตัว
บีเอลซีบูโฟ มีส่วนหัวขนาดใหญ่ มีปากที่กว้างและขากรรไกรที่ทรงพลัง รวมทั้งยังมีฟัน และยังมีลักษณะทางกายภาพที่มีกะโหลกค่อนข้างหนา จึงเชื่อว่าสามารถกินสัตว์เลี้ยงลูกด้วยนม หรือสัตว์เลื้อยคลานขนาดเล็ก หรือตัวอ่อนของไดโนเสาร์ที่เพิ่งฟักออกมาเป็นอาหาร อีกทั้งในวงจรชีวิตไม่ได้เกี่ยวข้องกับน้ำหรือพงหญ้าเหมือนกับสัตว์สะเทินน้ำสะเทินบกทั่วไป หากแต่อาศัยอยู่ในสภาพแวดล้อมที่กึ่งแห้งแล้ง ส่วนรูปแบบการล่าเหยื่ออาจคล้ายกับกบในปัจจุบันคืออำพรางตัวแล้วกระโดดเข้าหาเหยื่อ และเชื่อด้วยว่ามีแรงกัดเทียบเท่ากับสัตว์กินเนื้อและสัตว์นักล่าบนบกในยุคปัจจุบัน เช่น หมาป่า, เสือโคร่ง หรือสิงโต 

บีเอลซีบูโฟ จัดอยู่ในวงศ์กบเขา (Ceratophryidae) โดยเฉพาะในสกุล *[[Ceratophrys]]* ซึ่งยังเป็นกบที่มีการสืบสายพันธุ์มาจนถึงปัจจุบัน เป็นกบขนาดใหญ่และพบกระจายพันธุ์ในทวีปอเมริกาใต้ 

## อ้างอิง

## แหล่งข้อมูลอื่น

หมวดหมู่:วงศ์กบเขา
หมวดหมู่:สัตว์ยุคก่อนประวัติศาสตร์ในทวีปแอฟริกา‎
ไซเดอร์

thumb|200px|ไซเดอร์หนึ่งแก้ว
**ไซเดอร์** () เป็นเครื่องดื่มแอลกอฮอล์หมักทำจากน้ำแอปเปิลไม่กรอง ปริมาณแอลกอฮอล์ในไซเดอร์แปรผันตั้งแต่ 1.2% แอลกอฮอล์โดยปริมาตรถึง 8.5% หรือกว่านั้นในไซเดอร์อังกฤษ และ 3.5% ถึง 12% ในไซเดอร์ภาคพื้นทวีป ตามกฎหมายสหราชอาณาจักร ไซเดอร์ต้องมีน้ำแอปเปิล (สดหรือจากเข้มข้น) อย่างน้อย 35% แม้กลุ่มรณรงค์เพื่อเอลจริง (Campaign for Real Ale, CAMRA) ระบุว่า "ไซเดร์จริง" ต้องมีน้ำแอปเปิลสดอย่างน้อย 90% ในสหรัฐอเมริกา มีขั้นต่ำ 50% ในประเทศฝรั่งเศส ไซเดอร์ต้องทำจากแอปเปิลอย่างเดียว ในปี 2557 การศึกษาโดย *[[เดอะเดลีเทเลกราฟ]]* พบว่า ไซเดอร์ตลาดหนึ่งไพนต์ (บัลเมอส์) มีน้ำตาลห้าช้อนชา (20.5 ก.) เกือบเท่าการแนะนำปริมาณบริโภคน้ำตาลเติม (added sugar) ต่อวันของผู้ใหญ่ขององค์การอนามัยโลก และเป็น 5–10 ของปริมาณน้ำตาลในลาเกอร์หรือเอล

ในสหรัฐอเมริกาและบางส่วนของแคนาดา เครื่องดื่มแอลกอฮอล์ซึ่งอภิปรายในบทความนี้โดยทั่วไปเรียก "ไซเดอร์แรง" (hard cider) ส่วน "ไซเดอร์" โดยทั่วไปหมายถึง น้ำแอปเปิลไม่กรองไม่มีแอลกอฮอล์ซึ่งมีรสหวาน ๆ เปรี้ยว ๆ ต่างออกไป การเติมน้ำตาลหรือผลไม้เพิ่มก่อนการหมักครั้งที่สองเพิ่มปริมาณแอลกอฮอล์ในเครื่องดื่มผลลัพธ์ เครื่องดื่มแอปเปิลซึ่งมีแอลกอฮอล์โดยมีปริมาณแอลกอฮอล์สูงกว่า (>10%) คือ "ไวน์แอปเปิล"

สามารถน้ำแอปเปิลหลายชนิดทำไซเดอร์ แต่พันธุ์ปลูกเฉพาะที่ปลูกเพื่อทำไซเดอร์เรียก แอปเปิลไซเดอร์ ไซเดอร์ได้รับความนิยมในสหราชอาณาจักร โดยเฉพาะอย่างยิ่งเวสต์มิดแลนส์ เซาท์เวสต์อิงแลนด์และอีสต์แองเกลีย และมีอยู่ในมุมของประเทศ สหราชอาณาจักรมีการบริโภคต่อหัวสูงสุด และยังเป็นที่ตั้งของบริษัทผู้ผลิตไซเดอร์ใหญ่ ๆ ของโลก ซึ่งรวมเอช. พี. บัลเมอร์ บริษัทใหญ่สุด ในปี 2549 สหราชอาณาจักรผลิตไซเดอร์ 600 ล้านลิตรต่อปี

เครื่องดื่มดังกล่าวยังเป็นที่นิยมและเป็นของพื้นเมืองในประเทศยุโรปอื่นอย่างประเทศไอร์แลนด์ ฝรั่งเศสตอนเหนือ (โดยเฉพาะเบรอตาญและนอร์ม็องดี) สเปนตอนเหนือ และบาสก์คันทรี (Basque Country) ยุโรปกลางยังมีไซเดอร์ประเภทของตัวโดยเฉพาะ ชาวเยอรมันในไรน์แลนด์-พาลาทิเนตและฮัสเซอ (ฟรังค์ฟุร์ทอัมไมน์) ดื่ม เช่นเดียวกับประเทศโปแลนด์ ประเทศผู้ผลิตแอปเปิลใหญ่สุดของทวีปยุโรป 

ประเทศอาร์เจนตินายังเป็นประเทศผู้ผลิตและดื่มไซเดอร์ โดยเฉพาะจังหวัดเรียวเนโกรและเมนโดซา ประเทศออสเตรเลียยังผลิตไซเดอร์ โดยเฉพาะเกาะแทสเมเนีย ซึ่งมีประเพณีปลูกแอปเปิลอย่างยาวนาน

ผลิตภัณฑ์คล้ายกันซึ่งทำจากน้ำแพร์ เรียก เพอร์รี (perry) หรือบ้างเรียก ไซเดอร์แพร์ แม้บางคนไม่ยอมรับการใช้คำนี้ บางองค์การ (อย่าง CAMRA) แย้งว่าคำว่า "ไซเดอร์แพร์" ทำให้ทั้งไซเดอร์และเพอร์รีเสียหาย

## อ้างอิง

## อ้างอิง

*


หมวดหมู่:ผลิตภัณฑ์แอปเปิล
หมวดหมู่:เครื่องดื่มหมักดอง
หมวดหมู่:เครื่องดื่มแอลกอฮอล์
จอห์นนี ไครสต์

**โจนาธาน ลูอิส ซีเวิร์ด** () หรือเป็นที่รู้จักในชื่อ **จอห์นนี ไครสต์** () เกิดเมื่อวันที่ 18 พฤศจิกายน ค.ศ. 1984 เขาเป็นนักดนตรีชาวอเมริกัน และเป็นมือเบสของวงดนตรีเฮฟวีเมทัล อะเว็นจด์เซเวนโฟลด์ จอห์นนีเป็นมือเบสคนที่ 4 ที่เข้าร่วมวงเมื่อปี พ.ศ. 2546 แทนที่สมาชิกคนที่ผ่านมา ได้แก่ แมตต์ เวนดต์, จัสติน เซน และเดเมียน แอช

## ประวัติ

## ผลงาน

### อะเว็นจด์เซเวนโฟลด์

* *[[เวกกิงเดอะฟอลเลน|Waking the Fallen]]* (2003)
* *[[ซิตีออฟอีวิล|City of Evil]]* (2005)
* *[[อะเว็นจด์เซเวนโฟลด์ (อัลบั้ม)|Avenged Sevenfold]]* (2007)
* *[[ไลฟ์อินดิแอลบีซีแอนด์ไดมอนส์อินเดอะรัฟ|Live in the LBC & Diamonds in the Rough]]* (2008)
* *[[ไนต์แมร์|Nightmare]]* (2010)
* *[[เฮลทูเดอะคิง|Hail to the King]]* (2013)
* *[[เวกกิงเดอะฟอลเลน|Waking The Fallen: Resurrected]]* (2014)

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:สมาชิกอะเว็นจด์เซเวนโฟลด์
หมวดหมู่:นักกีตาร์เบส
หมวดหมู่:บุคคลจากฮันติงตันบีช
รักแท้อยู่เหนือกาลเวลา

"**รักแท้อยู่เหนือกาลเวลา**" เป็นเพลงประกอบละครโทรทัศน์ซีรีส์เรื่อง ***[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]*** ของสถานีโทรทัศน์ไทยทีวีสีช่อง 3 โดยจากค่ายจีเอ็มเอ็ม แกรมมี่ ประพันธ์เนื้อร้องโดย ณรงค์วิทย์ เตชะธนะวัฒน์ และแต่งทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป

## คุณชายธราธร

เพลง **รักแท้อยู่เหนือกาลเวลา** ในตอน ***[[คุณชายธราธร (ละครโทรทัศน์)|คุณชายธราธร]]*** ขับร้องโดย ปองกูล สืบซึ้ง (ป๊อป แคลอรี่ส์ บลาห์ บลาห์) โดยเรียบเรียงเสียงประสานโดย จักรกฤษณ์ มัฆนาโส 

เวอร์ชันของปองกูล สืบซึ้ง ออกจำหน่ายในวันที่ 15 กุมภาพันธ์ พ.ศ. 2556 ได้ติดอันดับสูงสุด 1 ของชาร์ต GMM Grammy Gmember MV Chart Top 5 ประจำวันที่ 28 เมษายน พ.ศ. 2556 จากการจัดอันดับของเว็บไซต์ Gmember.com

### ชาร์ต



## คุณชายปวรรุจ

เพลง **รักแท้อยู่เหนือกาลเวลา** ในตอน ***[[คุณชายปวรรุจ (ละครโทรทัศน์)|คุณชายปวรรุจ]]*** ขับร้องโดย จารุวัฒน์ เชี่ยวอร่าม หรือ โดม เดอะสตาร์ ผู้ชนะการแข่งขันเดอะสตาร์ ค้นฟ้าคว้าดาว ปี 8 โดยเรียบเรียงเสียงประสานโดย ศรันย์ วงศ์น้อย

เวอร์ชันของจารุวัฒน์ เชี่ยวอร่าม ออกจำหน่ายในวันที่ 5 เมษายน พ.ศ. 2556 ได้ติดอันดับสูงสุด 2 ของชาร์ต GMM Grammy Gmember MV Chart Top 5 ประจำวันที่ 5 เมษายน พ.ศ. 2556 จากการจัดอันดับของเว็บไซต์ Gmember.com

### ชาร์ต



## คุณชายพุฒิภัทร

เพลง **รักแท้อยู่เหนือกาลเวลา** ในตอน ***[[คุณชายพุฒิภัทร (ละครโทรทัศน์)|คุณชายพุฒิภัทร]]*** ขับร้องโดย ที เจ็ตเซ็ตเตอร์ และ ศิรินทิพย์ หาญประดิษฐ์ โดยเรียบเรียงเสียงประสานโดย วีรภัทร์ อึ้งอัมพร

เวอร์ชันนี้ออกจำหน่ายในวันที่ 8 พฤษภาคม พ.ศ. 2556 มีความแตกต่างจากทุกเวอร์ชันตรงที่เป็นกา­­รร้องคู่ แนวดนตรีเป็นแบบสวิงแจ๊ซ ผสมผสานกับการเล่นในแบบวงใหญ่ทำให้เข้ายุคสมัยของเรื่อง

### ชาร์ต



## คุณชายรัชชานนท์

เพลง **รักแท้อยู่เหนือกาลเวลา** ในตอน ***[[คุณชายรัชชานนท์ (ละครโทรทัศน์)|คุณชายรัชชานนท์]]*** ขับร้องโดย นภัทร อินทร์ใจเอื้อ หรือ กัน เดอะสตาร์ ผู้ชนะการแข่งขันเดอะสตาร์ ค้นฟ้าคว้าดาว ปี 6 โดยเรียบเรียงเสียงประสานโดย Banana Boat 

### ชาร์ต



## คุณชายรณพีร์

เพลง **รักแท้อยู่เหนือกาลเวลา** ในตอน ***[[คุณชายรณพีร์ (ละครโทรทัศน์)|คุณชายรณพีร์]]*** ขับร้องโดยวง เครสเชนโด้ โดยเรียบเรียงเสียงประสานโดย ชินพัฒน์ หงส์อัมพร (แชมป์ เครสเชนโด้) และ นรเทพ มาแสง (นอ เครสเชนโด้)

เวอร์ชันนี้ออกจำหน่ายในวันที่ 15 มิถุนายน พ.ศ. 2556 มีความแตกต่างจากทุกเวอร์ชันตรงที่เป็นเวอร์ช­ั่นเดียวที่เป็นการร้องและเล่นดนตรีในรูปแ­บบวง และโดดเด่นในเรื่องของแนวดนตรีที่มีความเป­็นคลาสสิคร็อก เพื่อสื่อถึงอารมณ์ความรักที่หนักแน่น และเป็นการปิดฉากซีรีส์สุภาพบุรุษจุฑาเทพ­อย่างยิ่งใหญ่ 

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงป็อปร็อกไทย
หมวดหมู่:เพลงอาร์แอนด์บีไทย
หมวดหมู่:เพลงที่ประพันธ์คำร้องโดยณรงค์วิทย์ เตชะธนะวัฒน์
หมวดหมู่:เพลงของปองกูล สืบซึ้ง
หมวดหมู่:เพลงของศิรินทิพย์ หาญประดิษฐ์
หมวดหมู่:เพลงของนภัทร อินทร์ใจเอื้อ
หมวดหมู่:เพลงของเครสเชนโด้
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดสนามหลวงมิวสิก
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
ถ้วยกระดาษ

thumb|right|200px|ถ้วยกระดาษแบบเรียบ ๆ

**ถ้วยกระดาษ** คือถ้วยที่ทำจากกระดาษ มักมีรอยที่ทำด้วยพลาสติก หรือขี้ผึ้ง เพื่อป้องกันไม่ให้ของเหลวรั่วไหลออกหรือเปียกทะลุกระดาษ ถ้วยกระดาษอาจทำจากกระดาษใช้แล้ว และใช้กันทั่วโลก

การผลิตถ้วยกระดาษใส่อาหารมีที่มาและขั้นตอนการผลิตที่ซับซ้อนและต้องใช้เทคโนโลยีและโรงงานอุตสาหกรรมที่ทันสมัยเพื่อให้ได้ผลิตภัณฑ์ที่มีคุณภาพสูง ปลอดภัยสำหรับการใช้บรรจุอาหาร และเป็นมิตรกับสิ่งแวดล้อม ขั้นตอนการผลิตถ้วยกระดาษใส่อาหารสามารถแบ่งออกเป็นดังนี้

วัตถุดิบหลักในการผลิตถ้วยกระดาษคือเยื่อกระดาษซึ่งได้มาจากไม้ป่าเศรษฐกิจหรือจากการรีไซเคิลกระดาษเก่า สำหรับถ้วยกระดาษที่เป็นมิตรกับสิ่งแวดล้อม อาจใช้เยื่อกระดาษที่ได้รับการรับรองจากองค์กรที่เกี่ยวข้อง เช่น FSC (Forest Stewardship Council)

เยื่อกระดาษจะถูกล้างและบดเป็นเนื้อกระดาษละเอียด จากนั้นจะผ่านกระบวนการทำให้แห้งและรีดให้เป็นแผ่น แผ่นกระดาษที่ได้จะถูกนำไปขึ้นรูปเป็นถ้วยด้วยเครื่องจักรที่มีความแม่นยำสูง กระดาษจะถูกตัดและพับเป็นรูปร่างถ้วยตามขนาดและรูปแบบที่ต้องการ

ถ้วยกระดาษจะถูกเคลือบด้วยสารเคลือบต่างๆ เช่น PE (Polyethylene) หรือ PLA (Polylactic Acid) เพื่อเพิ่มคุณสมบัติในการกันน้ำ กันน้ำมัน และความทนทาน การเคลือบทำให้ถ้วยกระดาษสามารถใส่อาหารที่มีน้ำหรือความชื้นได้โดยไม่ซึมผ่าน ถ้วยกระดาษที่ขึ้นรูปแล้วจะถูกประกอบและเชื่อมขอบเพื่อให้มั่นคงและแข็งแรง เครื่องจักรจะทำการปั๊มและเชื่อมขอบถ้วยให้เรียบและแน่น เพื่อให้ถ้วยกระดาษนั้นไม่รั่วซึมและสามารถบรรจุอาหารได้เป็นเวลานาน

ถ้วยกระดาษจะถูกตรวจสอบคุณภาพทั้งในด้านรูปร่าง ความแข็งแรง การเคลือบ การรั่วซึม และความสะอาด ถ้วยที่ผ่านการตรวจสอบจะถูกบรรจุเพื่อจัดจำหน่าย ถ้วยกระดาษที่ผ่านการตรวจสอบจะถูกบรรจุในกล่องหรือแพ็คเกจที่เหมาะสมเพื่อการขนส่งและจัดเก็บ การบรรจุจะทำให้มั่นใจว่าถ้วยกระดาษจะไม่เสียหายระหว่างการขนส่งและสามารถนำไปใช้งานได้ทันที

## อ้างอิง

หมวดหมู่:ผลิตภัณฑ์กระดาษ
หมวดหมู่:บรรจุภัณฑ์
หมวดหมู่:สิ่งประดิษฐ์ของสหรัฐ
หมวดหมู่:สิ่งประดิษฐ์ของจีน
น้ำหวาน

[thumb|right|250px|น้ำอัดลมแสดงอยู่บนหิ้งของ[ซูเปอร์มาร์เก็ต วูลเวิร์ธ ประเทศออสเตรเลีย]]

**น้ำหวาน** คือเครื่องดื่มใด ๆ ที่ใส่น้ำตาล อธิบายได้ด้วยชื่อ "ลูกกวาด" (liquid candy) การกินน้ำหวานทำให้น้ำหนักขึ้น เป็นโรคอ้วน และเกี่ยวพันกับความเสี่ยงทางสุขภาพ

## อ้างอิง

หมวดหมู่:เครื่องดื่ม
หมวดหมู่:น้ำตาล
ปูจักรพรรดิ

**ปูจักรพรรดิ** หรือ **คิงแครบ** (, ชื่อวงศ์: Lithodidae) เป็นวงศ์ปูชนิดหนึ่ง มักพบในเขตน้ำเย็น เนื่องจากมีขนาดตัวที่ใหญ่และเนื้อมาก ประกอบกับมีรสชาติดี ทำให้ผู้คนนิยมรับประทาน จึงมีราคาค่อนข้างสูง ทั้งนี้ 90% ของปูจักรพรรดิที่ซื้อขายกันในท้องตลาดคือพันธุ์ ปูแดงจักรพรรดิ (*Paralithodes camtschaticus*) ที่มักจับได้ในแถบอลาสกา และ ชิลี

ปล้องและกระดองของปูวงศ์นี้มีหนามอยู่ทุกส่วน แต่ความแข็งของปล้องจะน้อยกว่าปล้องของปูม้า

## สายพันธุ์
right|thumb|''Lithodes longispina''
ปัจจุบัน มีการค้นพบปูในวงศ์นี้แล้วกว่า 121 สปีชีส์ อยู่ใน 10 สกุล:

## อ้างอิง

หมวดหมู่:ครัสเตเชียนเศรษฐกิจ
หมวดหมู่:ปศุสัตว์
เจียว เอินจวิ้น

**เจียว เอินจวิ้น** (; ; พินอิน: Jiāo Ēnjùn) นักแสดงชาวไต้หวันที่เป็นที่รู้จักกันอย่างดีของคนไทยในบทของ "จั่นเจา" องครักษ์วังหลวงในละครโทรทัศน์ชุด เปาบุ้นจิ้นเผด็จศึก ของไต้หวัน (ในประเทศไทยที่ฉายทางช่อง 3 ในปี พ.ศ. 2537)และในบทของไป๋อวี้ถังซึ่งมาจากซีรีส์ชุดเปาบุ้นจิ้นด้วยเช่นกัน อีกทั้งยังเล่นเป็นหวงเทียนป้าในซือกงอีกด้วย

**เจียว เอินจวิ้น**เกิดเมื่อวันที่ 7 พฤศจิกายนพ.ศ. 2510 ที่ไต้หวัน เขาเข้าสู่วงการด้วยการเป็นตัวประกอบในฉากต่างๆ จนกระทั่งได้รับบทเป็นจั่นเจา ซึ่งก่อนหน้านี้เคยถูกทาบทามตัวไว้แล้ว แต่ติดเล่นซีรีส์อื่นอยู่ทำให้เขาพลาดไป

## ผลงานที่ผ่านมา

  -ละครโทรทัศน์-

* หนุ่มน้อยสะท้านยุทธจักร 1990
* ชอลิ้วเฮียง
* วุ่นรักจักรราศี
* ตำนานหลิวป๋อเวิน ตอน ผู้กล้าจากอดีต และ น้ำตาในสายหมอก
* กำเนิดเจ้าแม่กวนอิม 
* เปาบุ้นจิ้น 1993 (หลิวหยุนหลง ตอน ลูกทรพี)
* เปาบุ้นจิ้น 1994 (จั่นเจา)
* เปาบุ้นจิ้น ATV 1995 (ไป๋อวี้ถัง)
* รักดั่งดอกไม้บาน 1996
* น้ำตาสวรรค์ 1997
* ซือกง 1997
* มู่กุ้ยอิง ยอดหญิงตระกูลหยาง 1998
* ฤทธิ์แค้นดาบกงจักร 1999
* ฤทธิ์มีดสั้น ภาค1 1999
* ฮัวมู่หลัน 1999
* ฤทธิ์มีดสั้น ภาค2 2000
* เลือดแท้หัวใจกตัญญู (หงส์สลับมังกร) 2001
* นางพญางูขาว 2001
* มังกรน้อยแห่งแดนตะวันออก八岁龙爷闹东京 2002
* 18 อรหันต์ 2002
* เปาบุ้นจิ้น ภาค ออกล้างมลทินทั่วหล้า 2003 (จั่นเจา)
* หลั่งเสีย หมาป่าผู้พิชิต 2003
* ฉีจี้กวง ขุนพลพิชิตตะวันออก 2004
* บู๊ตึ๊ง 2004 
* หงส์ฟ้าหาคู่凤求凰(ซือหม่าเซียงหยู) 2005
* อภินิหารโคมวิเศษสะท้านฟ้า ภาค1 2005
* บู๊ตึ๊ง ภาค2 2006
* อั้งไห่ยี้ เซียนน้อยจอมป่วน 2006 
* ฉันรักนางสิงโต 2006
* จอมดาบงูทอง แค้นกระบี่โค่นบัลลังก์ 2006
* กระบี่หยดน้ำตา (วีรบุรุษไร้น้ำตา) 2007
* บูเช็คเทียน จอมนางเหนือแผ่นดิน 2008
* ศึกเทพสวรรค์บรรลัยโลก(ฝูซี หนี่วา) 2008
* อภินิหารโคมวิเศษ ภาคกำเนิด(เทพเอ้อหลาง) 2009 
* จอมทัพหานซิ่น 2009
* ตำนานเทพดึกดำบรรพ์(เสินหนง) 2010
* บันทึกลับจอมยุทธ 2011
* สาวน้อยสลาตัน 2015
* ดาบจอมภพ BORDERTOWN PRODIGAL 2016
* หวงฝู่มี่ ตำนานการแพทย์จีน ร่วมแสดงกับเฉินห่าวหมิ่น กำลังถ่ายทำยังไม่มีกำหนดฉาย

  - ภาพยนตร์ -

* Super Player 大玩家 2010
* Unusual Love 惊情 2010
* He-man2 硬汉2 2011
* I Am Director 2013
* Return the Money 2013
* GUN TRANSIT《枪过境》 2015
* War on a String 悬战 2015
* Where Are All The Time 2015

  - ผลงานเพลง -

อัลบั้ม: Vincent Chiao (焦恩俊) เผยแพร่: 4 มีนาคม 2009 ค่ายเพลง: SSM (声视美)

* Sanshengshi หินสามชาติ (三生石; "Karma Stone" — ร้องคู่โจวฉีฉี) 
* Gungfu กังฟู (功夫; "Kungfu")
* Shou'er Zhi Lian (首尔之恋; "Seoul Love")
* Zhende Hen Tong (真的很痛; "Really Hurts")
* Gongfu กังฟู [Remix]

อัลบั้ม: Mr.Vincent(文森特先生) เผยแพร่: 18 ตุลาคม 2011 ค่ายเพลง: Huafanxing (华凡星)

*"Haibian" ริมทะเล (海边; "Seaside")
*"Houniao" นกอพยพ (候鸟; "Migratory Bird")
*"Pugongying" แดนดิไลออน (蒲公英; "Dandelion")
*"Beijixing" ดาวเหนือ (北极星; "North Star")
*"Shouhou Jimo" ปกป้องความเหงา (守候寂寞; "Guarding Loneliness")
*"Yunduan de Tianshi" นางฟ้าในม่านเมฆ (云端的天使; "Angel in the Clouds")

(ปี 2012 แข่งขันลีลาศ + ออกอัลบั้ม)

(ปี 2014 งดรับงานเพื่อเตรียมงานแต่ง)

## อ้างอิง

## แหล่งข้อมูลอื่น
* ประวัติ เจียวเอินจวิ้น
* ทำความรู้จักเฮียเจียว
* เจียวเอินจวิ้น ในบท จั่นเจา 1994-2000 
* ติดตามผลงานเจียวเอินจวิ้น
* ประวัติบุคคลต่างๆในวงการภาพยนตร์จีน

หมวดหมู่:นักแสดงไต้หวัน
หมวดหมู่:นักแสดงฮ่องกง
หมวดหมู่:บุคคลที่เกิดในปี พ.ศ. 2510
หมวดหมู่:นักร้องไต้หวัน
หมวดหมู่:บุคคลจากเจียอี้
เกา หยวนหยวน

**เกา หยวนหยวน**()

## ประวัติ
เป็นนักแสดงนำละครเรื่อง "ดาบมังกรหยก" เกา หยวนหยวนจบวิทยาลัยจีนแผ่นดินใหญ่

## ผลงานด้านการแสดง

### ภาพยนตร์
* Chengdu, I Love You (2009)
* City of Life and Death รับบท Jiang Shu Yun (2009)
* In Love We Trust รับบท school teacher (2007, นักแสดงรับเชิญ)
* Unfinished Girl รับบท Xiao Ke (2007)
* Love in the City รับบท Qin Xiao You (2007)
* Rob-B-Hood รับบท Melody (2006)
* Shanghai Dreams รับบท Wu Qing Hong (2005)
* Spring Subway (2001)
* Beijing Bicycle รับบท Xiao (2001)
* Spicy Love Soup (1997)

ฯลฯ

### ละคร
*  The Qin Empire รับบท Bai Xue (2008)
* Ai Wu Hui รับบท Ming Yue (2007)
* Hai De Shi Yan รับบท Ye Yu (2006)
* Yan Hua San Yue รับบท Shen Wan/Ziyan (2005)
* Tian Xia Di Yi รับบท Liu Sheng Piao Xu (2004)
* Qin Wang Li Shi Min รับบท Princess Ruo Xi (2004)
* Miracle Healers รับบท Qin Zi (2003)
* Ni Zai Wei Xiao Wo Que Ku Le (2003)
* Yi Tian Tu Long Ji รับบท Zhou Zhi Ruo (2003)
* The Adventures of Di Ren Jie (2002)
* Zhun Dian Chu Ji (2001)
* Zha Lao Bai Xing (1999)
* Shi Xi Sheng De Gu Shi (1998)
* Zhao Bu Zhao Bei (1998)

ฯลฯ

## โฆษณา
*  Industrial and Commercial Bank of China
* Mininurse Garnier
* Lang Tai koufuye 朗泰口服液
* Email.com.cn
* Qingzui Mints 清嘴含片
* Clean & Clear
* 文曲星
* Shida Computers 实达电脑
* Li Ning
* SIEMENS Cellphone
* Redbull
* Colgate
* mm Chocolates mm巧克力
* Hai Chang Eyeglasses 海昌隐形眼镜
* Ma La Te Milk 玛拉特牛奶
* Royalstar

ฯลฯ

## ชีวิตส่วนตัว
แต่งงานกับมาร์ค จ้าว หรือ เจ้า โย่วถิง โดยอายุห่างกัน 5 ปี 

## อ้างอิง

## แหล่งข้อมูลอื่น
* ถามข้อมูลเกาหยวนหยวน
* ประวัติเกาหยวนหยวน
* Gao Yuanyuan (เกา หยวนหยวน)
* หัวข้อกระทู้ : ชมรมคนรักเกาหยวนหยวน....^^
* gao yuanyuan 
* แฟนคลับเกาหยวนหยวนประเทศไทย

หมวดหมู่:นักแสดงหญิงชาวไต้หวัน
หมวดหมู่:นักแสดงหญิงชาวจีน
หมวดหมู่:นักแสดงภาพยนตร์หญิงชาวจีน
ธันวาคม พ.ศ. 2557

**ธันวาคม พ.ศ. 2557** เป็นเดือนที่ 12 ของปี พ.ศ. 2557 วันแรกของเดือนเป็นวันจันทร์ วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]

หมวดหมู่:ธันวาคม
*
จ้าว โย่วถิง

**จ้าว โย่วถิง**(; ชื่อภาษาอังกฤษ: Mark Chao) เป็นนักแสดงชาวไต้หวัน

มีชื่อเสียงจากเรื่อง **[[ตี๋เหรินเจี๋ย]]** และสามชาติสามภพป่าท้อสิบหลี่ เกิดวันที่ 25 กันยายน พ.ศ. 2527

## ประวัติ
จ้าว โย่วถิง หรือชื่อภาษาอังกฤษ Mark Chao นักแสดง-นักร้องชาวแคนาดาเชื้อสายไต้หวัน เป็นลูกชายของ Allen Chao (趙樹海) นักแสดงชาวไต้หวันที่มีผลงานในไทยอย่างเรื่องเปาบุ้นจิ้น

เริ่มละครเรื่อง Black&White เป็นเรื่องแรกในปี 2009 ประกบคู่กับพระเอกสุดดังอย่างไจ่ไจ๋ ซึ่งตัวมาร์คเองก็นับถือไจ่ไจ๋เป็นพี่ชายที่คอยดูแล ให้คำแนะนำตลอดการทำงานร่วมกันถึง 9 เดือนด้วย นอกจากนี้มาร์คยังเป็นที่ชื่นชอบทั้งในไต้หวัน ฮ่องกงและจีนด้วย วันที่ 16 ตุลาคม 2009 มาร์คได้รับรางนักแสดงชายยอดเยี่ยมในงานประกาศรางวัลโกลเด้น เบลครั้งที่ 44 จากซีรีส์ คู่โหดเดือดเต็มพิกัด

มีผลงานโด่งดังในปี 2017 ในเรื่อง Eternal Love หรือ สามชาติสามภพป่าท้อสิบหลี่ ที่สร้างจากนิยายรักดราม่า และเป็นซีรีส์ยอดนิยมของจีนในปีนั้น ทำให้เขาได้รับรางวัลนักแสดงผู้มีความสามารถโดดเด่น จาก ChinaTV Drama Quality Ceremony ในเดือนกุมภาพันธ์ ปี 2017 

## ผลงานด้านการแสดง

### ภาพยนตร์

### ละครโทรทัศน์

## ชีวิตส่วนตัว
มาร์คพบรักกับเกาหยวนหยวนในปี ค.ศ. 2012 หลังจากร่วมงานในภาพยนตร์ Caught in the Web และได้จัดพิธีแต่งงานในปี ค.ศ. 2014 ปัจจุบันมีลูกสาว 1 คน

## อ้างอิง

## แหล่งข้อมูลอื่น
* หนุ่มไต้หวัน จ้าว โย่วถิง (Mark Zhao) จูงมือสาวจีนเกาหยวนหยวน (Gao Yuan Yuan) เข้าประตูวิวาห์
* จ้าว โย่วทิง - Mark Zhao
* Mark Chao 
* ‘มาร์ค’ จับมือ ‘หลิน เกิงซิน’ รับบทคู่หู มือปราบในหนังบู๊สุดระห่ำ 

หมวดหมู่:นักแสดงไต้หวัน
หมวดหมู่:นักแสดงจีน
หมวดหมู่:บุคคลจากไทเป
ใกล้ชิดพระเจ้า

**ใกล้ชิดพระเจ้า** หรือ **ลูกเชื่อพระองค์** (คาทอลิก) หรือ **เฝ้าชิดสนิทพระเจ้า** (โปรเตสแตนต์) () เป็นเพลงสวดคริสต์โดยซาราห์ ฟลาวเออร์ แอดัมส์ ที่เล่าเรื่องความฝันของยาโคบ ปฐมกาล 28:11–12 ใหม่ที่แปลได้ว่า: "เขามาถึงที่แห่งหนึ่ง และพักอยู่ที่นั่นในคืนนั้น เพราะดวงอาทิตย์ตกแล้ว เขาเอาหินก้อนหนึ่งมาหนุนศีรษะ แล้วนอนลงที่นั่น เขาฝันว่ามีบันไดอันหนึ่งตั้งขึ้นบนแผ่นดินโลก ยอดถึงฟ้าสวรรค์ ทูตทั้งหลายของพระเจ้ากำลังขึ้นลงอยู่บนนั้น..."

เพลงสวดนี้เป็นที่รู้จัดในฐานะเพลงที่อ้างว่าเป็นเพลงสุดท้ายของวงดนตรีบนอาร์เอ็มเอส ''ไททานิก'' เล่นก่อนที่เรืออัปปาง และเป็นเพลงที่ลูกเรือและผู้โดยสารบน  ร้องตอนทีเ่รือจมลงที่ชายฝั่งแคนาดาใน ค.ศ. 1906

## ประวัติ
ซาราห์ ฟลาวเวอร์ อดัมส์เป็นผู้ประพันธ์เนื้อร้อง ส่วนดนตรีประพันธ์โดยเอลิซา น้องสาว 

บทเพลงนี้ได้ใช้ร้องในการนมัสการพระเจ้าในคริสตจักรของเธอ จนต่อมาอีก 3 ปี (ค.ศ.1844) บทเพลง “Nearer my god to thee” ได้มีการนำเอาไปใช้ที่ประเทศอเมริกา แต่ยังไม่ค่อยเป็นที่นิยมมากนัก จนบทประพันธ์บทนี้ได้มีผู้แต่งทำนองเพิ่มขึ้นอีกทำนองหนึ่ง โดยใช้ชื่อทำนองว่า “Bethany” แต่งโดย โลเวล มาร์สัน ซึ่งเป็นผู้หนึ่งที่ถูกขนานนามว่า “บิดาแห่งดนตรีคริสตจักร” ตั้งแต่นั้นเป็นต้นมาบทเพลงบทนี้ก็เริ่มเป็นที่รู้จักและเป็นที่นิยมมากขึ้น 

## เนื้อเพลง

บางฉบับในภายหลังมีการต่อเติมลงไปอีกวรรคโดยเอ็ดเวิร์ด เฮนรี บิกเคอร์สเตด จูเนียร์ ดังนี้:

:There in my Father's home, safe and at rest,
:There in my Saviour's love, perfectly blest;
:Age after age to be, nearer my God to Thee,
::Nearer, my God, to Thee, nearer to Thee!

## อ้างอิง

## ข้อมูล
*Buckley, William F. *Nearer, My God: An Autobiography of Faith*, Introduction. Harvest Books, 1998 
* 
*
* 
*
* 

## แหล่งข้อมูลอื่น
* Genesis 28:11-12 (American Standard Version)
* Links to midi files and sheet music 
* "Nearer, My God, to Thee" mp3 (Bethany)
* "Nearer, My God, to Thee" at Hymnary.org
* "Horbury" at Hymnary.org
* "Nearer, My God, to Thee" mp3 (Propior Deo)
* Information about the 1917 film at the IMDB database
* 
* Sheet music to ''Propior Deo'' 
* Sheet music for "Nearer, My God, to Thee" from Project Gutenberg (White arrangement)
* Sheet Music for "Nearer, My God, to Thee", McKinley Music Co., 1909 (Sawyer/Turner arrangement)

หมวดหมู่:เพลงสวดสรรเสริญในประเทศอังกฤษ
กบโกไลแอท

**กบโกไลแอท** (; ) เป็นสัตว์สะเทินน้ำสะเทินบกจำพวกกบขนาดใหญ่ชนิดหนึ่ง จัดว่าเป็นกบที่มีขนาดใหญ่ที่สุดในโลกเท่าที่ยังมีการสืบเผ่าพันธุ์อยู่ในปัจจุบัน

โดยกบโกไลแอทมีความยาวเต็มที่ประมาณ 33.2 เซนติเมตร (12.6 นิ้ว) และมีน้ำหนัก  3.25 กิโลกรัม (7.17 ปอนด์) จัดได้ว่ามีน้ำหนักพอ ๆ กับเด็กทารกแรกคลอด เมื่อยังมีสภาพเป็นลูกอ๊อดก็เจริญเติบโตได้อย่างรวดเร็ว

เป็นกบที่กระจายพันธุ์อยู่ตามแม่น้ำที่ไหลเชี่ยวที่มีสภาพพื้นเป็นทราย ในป่าดิบทึบหรือภูเขาในแถบแอฟริกากลาง บริเวณประเทศแคเมอรูนและอิเควทอเรียลกินี  อาศัยอยู่ในแหล่งน้ำที่สะอาดและมีปริมาณออกซิเจนละลายในน้ำสูง  กินอาหารได้หลากหลายทั้ง แมลงชนิดต่าง ๆ เช่น ตั๊กแตน, แมลงปอ รวมถึงกบด้วยกัน, ปู หรือแม้กระทั่งเต่าหรืองูขนาดเล็ก และมีรายงานว่าพบค้างคาวในท้องด้วย มีอายุเต็มที่ 15 ปีในธรรมชาติ และ 21 ปีในที่เลี้ยง

กบโกไลแอท เป็นกบที่ถูกใช้เป็นอาหารบริโภคในท้องถิ่น และจากความใหญ่โตของร่างกาย ทำให้ถูกจับนำมาขายเป็นสัตว์เลี้ยง เป็นที่นิยมสำหรับผู้ที่ชื่นชอบการเลี้ยงสัตว์แปลก อีกทั้งการบุกรุกทำลายป่าและการสร้างเขื่อน ทำให้ปริมาณกบโกไลแอทลดน้อยลง อีกทั้งเป็นกบที่ยังไม่มีกฎหมายคุ้มครอง แต่ทางรัฐบาลแคเมอรูนจำกัดการส่งออกกบโกไลแอทไม่เกิน 300 ตัวต่อปี

## อ้างอิง

## แหล่งข้อมูลอื่น

### สื่อ
*Photos of goliath frogs with people  at Queensland Frog Society
*Conraua golaith at CalPhotos
พังก์โกส์ป็อป 5

***พังก์โกส์ป็อป 5*** () เป็นอัลบั้มรวมเพลงลำดับที่ 13 ในซีรีส์อัลบั้มเพลงคัฟเวอร์ *พังก์โกส์...* และเป็นอัลบั้ม *พังก์โกส์ป็อป* ลำดับที่ 5 อัลบั้มนี้ออกจำหน่ายเมื่อวันที่ 6 พฤศจิกายน พ.ศ. 2555 ผ่านค่ายเพลงเฟียร์เลสเรเคิดส์ อัลบั้มนี้เปิดตัวในชาร์ต ''บิลบอร์ด'' 200 ในอันดับที่ 16 และมียอดจำหน่ายมากกว่า 21,000 ชุดภายในสัปดาห์แรก

## รายชื่อเพลง

## ชาร์ต

## ประวัติการจำหน่าย

## อ้างอิง

หมวดหมู่:พังก์โกส์
หมวดหมู่:อัลบั้มเพลงในปี พ.ศ. 2555
มุขพล จันทรวงศ์

**มุขพล จันทรวงศ์** (เกิด 1 กุมภาพันธ์ พ.ศ. 2527)  เป็นนักร้องและมือกีตาร์ของวงนักร้องดูโอ้โบกี้-ดอดจ์ ในสังกัดอาร์เอส คู่กับจิตรคุปต์ สุนทรศิลป์ชัย ดอดจ์เริ่มเข้าวงการจากการประกวดพานาโซนิกสตาร์ชาเลนจ์ปี ค.ศ. 2002 โดยดอดจ์ได้รางวัลชนะเลิศ ประเภทวงดนตรียอดเยี่ยม ปัจจุบัน ดอดจ์ได้มาทำงานเบื้องหลังของวงการเพลง โดยเป็นโปรดิวเซอร์ของค่ายกามิกาเซ่ และเป็นหนึ่งในผู้กำกับเพลงของบริษัท อาร์เอส จำกัด (มหาชน) นอกจากนั้นเขายังเป็นอาจารย์สอนด้านดนตรีในสถาบันดนตรี Crescendo School of Music และโรงเรียนสาธิต มศว.ประสานมิตรอีกด้วย

## ประวัติ
เกิดวันที่ 1 กุมภาพันธ์ พ.ศ. 2527 ที่โรงพยาบาลมหาราชนครเชียงใหม่ จังหวัดเชียงใหม่ ฉายา DodgeVader นั้น มีที่มามาจากตัวละคร Darthvaderในภาพยนตร์เรื่อง Star war และฉายานี้ยังเป็นที่มาของ Signature ในงานเพลงต่างๆที่เป็นผลงานของดอดจ์ด้วย เช่น เสียงลมหายใจของ DarthVader ในเพลงไม่มีทางไม่มีเธอ(ศิลปิน Timethai) หรือเสียงคำว่า "DodgeVader" ในเพลงอย่ามโน(ศิลปินGybzy - Baitoey) เป็นต้น ส่วนฉายา "Prince of sad romance" นั้น มาจากงานเพลงที่ดอดจ์ทำ เพราะส่วนใหญ่แล้วมีคนให้ความเห็นว่าเพลงจะให้ความรู้สึกโรแมนติกแบบเศร้าๆ หรือ Sad romance นั่นเอง งานอดิเรก คือ การอ่านหนังสือ ของสะสม คือ ปิ๊กกีตาร์

เนื่องจากดอดจ์ ต้องย้ายเข้ามากรุงเทพฯ เป็นเหตุให้ต้องยื่นลาออกจากคณะดุริยศิลป์ มหาวิทยาลัยพายัพ หลังจากเข้ารับการศึกษาเพียง 1 ภาคเรียน เพื่อสอบเอนทรานซ์ใหม่อีกครั้ง

## ผลงานด้านการประกวดดนตรี
*รางวัลรองชนะเลิศอันดับ 2 Young Zone Music Award ปี 1999
*รางวัลชมเชย Chaingmai Music Award ปี 1999
*รางวัลรองชนะเลิศอันดับ 1 การประกวด Folk Song ปี 1999
*รางวัลรองชนะเลิศอันดับ 2 Red Suntory Strings King's Cup ปี 2001
*รางวัลชมเชยประกวดร้องเพลง Panasonic Singing contest ปี 2001
*รางวัลชนะเลิศการประกวด D-Prompt Music Canival Contest ปี 2001
*ได้รับคัดเลือกให้แสดงดนตรีในงานเชียงใหม่ มาดิการส์ ปี 2002
*ได้รับคัดเลือกให้แสดงดนตรีในงาน 10 สิ่งมหัศจรรย์ล้านนา ประตูท่าแพร จังหวัดเชียงใหม่ ปี 2002
*รางวัลชนะเลิศ Music Top Five ปี 2002
*รางวัลชนะเลิศเป็นตัวแทนภาคเหนือ ในการประกวดวงดนตรี Panasonic Star Challenge ปี 2002
*รางวัลชนะเลิศการประกวดวงดนตรีชิงแชมป์ประเทศไทย Panasonic Star Challenge ปี 2002

## ผลงานเพลง
### อัลบั้มของ Bogie Dodge

### ผลงาน Producer

### ผลงาน Music Director

### ผลงานเพลงประกอบละคร Executive Producer

## อ้างอิง


หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:ศิลปินสังกัดอาร์เอส
หมวดหมู่:โปรดิวเซอร์เพลงชาวไทย
หมวดหมู่:ครูชาวไทย
หมวดหมู่:นักดนตรีจากจังหวัดเชียงใหม่
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหิดล
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
กบดอยช้าง

**กบดอยช้าง** (; ) สัตว์สะเทินน้ำสะเทินบกชนิดหนึ่ง จำพวกกบ จัดเป็นกบขนาดเล็ก มีความยาวจากปลายจมูกถึงปลายก้น 35–38 มิลลิเมตร หัวกว้างกว่ายาว ปลายจมูกมนกลม สันบนจมูกหักมุมเด่นชัด รูจมูกอยู่ในตำแหน่งกึ่งกลางระหว่างตากับปลายจมูก ระยะระหว่างตาแคบกว่าความกว้างของเปลือกตา แผ่นหูขนาดเล็กกว่าครึ่งหนึ่งของความกว้างของตาและเห็นไม่ชัดเจนนัก นิ้วตีนนิ้วแรกยาวไล่เลี่ยกับนิ้วที่สอง ขาหลังยาวเมื่อเหยียดไปทางด้านหน้า รอยต่อของต้นขากับแข้งอยู่เลยปลายจมูก มีปุ่นที่ฝ่าตีนเพียงปุ่มเดียว ผิวลำตัวเรียบ สันด้านข้างลำตัวเริ่มที่หลังเปลือกตาหลังพาดตลอดความยาวตัวแล้วเข้ามาเชื่อมกับสันอีกด้านหนึ่งตรงเหนือรูทวาร ลำตัวออกสีน้ำตาลหรือสีน้ำตาลอมดำ สันด้านข้างลำตัวสีขาว มีขลิบสีดำตรงบริเวณหัวและไหล่ ริมฝีปากสีดำมีลายแต้มสีขาว ด้านข้างลำตัวมีจุดสีดำสนิท ขาทั้ง 4 ข้างมีลายพาดขวางสีดำ ใต้ท้องออกสีเหลือง ใต้คางมีลายกระละเอียดสีดำ มีจุดสีดำกระจายห่าง ๆ กันใต้ท้องและใต้ขา

กบดอยช้าง ถูกค้นพบครั้งแรกที่ดอยช้าง ตรงรอยต่อระหว่างจังหวัดเชียงใหม่กับเชียงราย เมื่อปี ค.ศ. 1922 ในระดับความสูง 1,500 เมตรจากระดับน้ำทะเล ต่อมาได้มีการค้นพบอีกที่ดอยอินทนนท์ จึงจัดเป็นสัตว์เฉพาะถิ่น แต่ต่อมาได้มีการค้นพบอีกที่ดอยฟานซีปัง ในประเทศเวียดนาม และ เขตอนุรักษ์ธรรมชาติหวงเหลียนชาน มณฑลยูนนาน ประเทศจีน ในประเทศไทยจัดว่าเป็นสัตว์น้ำคุ้มครองโดยกรมประมง

## อ้างอิง

## แหล่งข้อมูลอื่น

หมวดหมู่:วงศ์กบลิ้นส้อม
หมวดหมู่:สัตว์ป่าคุ้มครอง
วงศ์กบลิ้นส้อม

**วงศ์กบลิ้นส้อม** () เป็นวงศ์ของสัตว์สะเทินน้ำสะเทินบกจำพวกกบ จัดอยู่ในวงศ์ Dicroglossidae

กบในวงศ์นี้มีกระดูกนาซัลเป็นชิ้นกว้างและอยู่ชิดกับกระดูกฟรอนโทพาไรทัล กระดูกหน้าอกมีด้านท้ายแยกจากกันเป็นสองแฉก อาศัยอยู่ในพื้นที่ที่มีความแตกต่างกันมาก ทั้งพื้นดิน, ใกล้แหล่งน้ำ และบนต้นไม้ วางไข่ในน้ำ ตัวอ่อนเจริญเติบโตภายในไข่และลูกอ๊อดออกจากไข่มีรูปร่างเหมือนตัวเต็มวัย

จัดเป็นกบที่มีขนาดลำตัวเล็กหรือปานกลาง พบกระจายพันธุ์อยู่ในทวีปแอฟริกา, เอเชีย และบางส่วนของยุโรป เดิมเคยจัดอยู่รวมเป็นวงศ์เดียวกับ วงศ์กบแท้ (Ranidae) โดยจัดเป็นวงศ์ย่อย ใช้ชื่อว่า Dicroglossinae

## การจำแนก
แบ่งออกได้เป็น 2 วงศ์ย่อย

**Dicroglossinae** Anderson, 1871 — 162 ชนิด ใน 13 สกุล:

**Occidozyginae** Fei, Ye,  & Huang, 1990 — 20 ชนิด ในสองสกุล:
**[[Ingerana]]* Dubois, 1987 (แปดชนิด)
**[[Occidozyga]]* Kuhl & Van Hasselt, 1822 (12 ชนิด)

## อ้างอิง

## แหล่งข้อมูลอื่น

หมวดหมู่:กบ
รักเอย

"**รักเอย**" เป็นซิงเกิลของนักร้องดา เอ็นโดรฟิน ประพันธ์เนื้อร้องโดย ดา เอ็นโดรฟิน, ชนกันต์ รัตนอุดม แต่งทำนองโดย ดา เอ็นโดรฟิน และเรียบเรียงโดย ดา เอ็นโดรฟิน, Team Tummada ออกจำหน่ายในวันที่ 16 กรกฎาคม พ.ศ. 2557

## ที่มาของเพลง
ที่มาของเพลง รักเอย มีจุดเริ่มต้นของเพลงนี้ มีที่มาจากเสียง “ผิวปาก” ซึ่งดาเคยแต่งเก็บไว้ในคอมพิวเตอร์นานแล้ว และคิดว่าอยากจะหยิบเพลงนี้กลับมาทำให้เสร็จ

ที่มาของทำนองและเนื้อร้องมาจากตัวดาและมี­หลายๆคนเข้ามาช่วย เนื้อร้องได้ อะตอม นักร้อง นักแต่งเพลงรุ่นใหม่มาช่วยแต่งในท่อน A เรียบเรียงโดย ดา และ เพื่อน ๆ สมาชิกในวงที่ใช้ชื่อว่า Tummada Team อัดดนตรีสดทั้งหมด และ ได้ เอ วัฒนกร ศรีวัง เป็น Producer ให้กับเพลงนี้

## การตอบรับ
เพลง "รักเอย" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงของดา เอ็นโดรฟิน
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยชนกันต์ รัตนอุดม
คางคกหมอตำแย

**คางคกหมอตำแย** หรือ **กบหมอตำแย** () เป็นสกุลของสัตว์สะเทินน้ำสะเทินบกจำพวกกบหรือคางคก จัดอยู่ในสกุล *Alytes* ในวงศ์คางคกหมอตำแย (Alytidae)

คางคกหมอตำแย เป็นกบขนาดเล็ก มีความยาวลำตัวประมาณ 4–5 เซนติเมตร เหตุที่ได้ชื่อว่า "หมอตำแย" เนื่องจากพฤติกรรมในการแพร่ขยายพันธุ์ เมื่อคางคกตัวผู้ผสมพันธุ์และกอดรัดกับตัวเมียอยู่บนบก เมื่อตัวเมียวางไข่และไข่ได้รับการปฏิสนธิแล้ว คางคกตัวผู้จะกวาดไข่ขึ้นไปแบกไว้บนหลังของตัวเองหรือบนขาหลังแล้วแบกไข่ไว้ตลอดเวลา และจะลงน้ำเป็นบางครั้งเพื่อให้ไข่ได้รับความชุ่มชื้น เมื่อไข่ฟักเป็นลูกอ๊อดแล้ว คางคกตัวผู้ก็จะปล่อยลูกอ๊อดลงสู่แหล่งน้ำ

พบกระจายพันธุ์อยู่ทางภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา พบได้ในยอดเขาสูงจากระดับน้ำทะเลถึง 5,000–6,500  ฟุต

หมายเหตุ: เดิมคางคกหมอตำแยเคยจัดอยู่ในวงศ์ที่ใช้ชื่อว่า Discoglossidae แต่ปัจจุบันได้ใช้ชื่อวงศ์เป็นชื่อปัจจุบัน

## การจำแนก

## อ้างอิง

## แหล่งข้อมูลอื่น

หมวดหมู่:วงศ์คางคกหมอตำแย
กบทาสี

**กบทาสี** () เป็นสกุลของกบในสกุล *Discoglossus* ในวงศ์คางคกหมอตำแย (Alytidae)

เป็นกบขนาดเล็กมีความยาวลำตัวประมาณ 6–7 เซนติเมตร อาศัยอยู่ในพื้นที่ป่าค่อนข้างเปิดโล่งและอยู่ใกล้แหล่งน้ำ โดยขุดโพรงที่มีอุโมงค์เป็นระบบเชื่อมต่อกัน การขุดโพรงใช้ขาหน้าและใช้ส่วนหัวดันวัสดุให้ออกจากโพรง ตัวผู้ส่งเสียงร้องหาตัวเมีย และกอดรัดตัวเมียในตำแหน่งเอวเมื่อผสมพันธุ์

## การจำแนก
พบกระจายพันธุ์ในภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา

## อ้างอิง

## แหล่งข้อมูลอื่น

หมวดหมู่:วงศ์คางคกหมอตำแย